ΓΡΑΠΤΗ ΕΡΩΤΗΣΗ E-2544/99

υποβολή: Samuli Pohjamo (ELDR) και Mikko Pesl (ELDR) προς την Επιτροπή

(4 Ιανουαρίου 2000)

Θέμα: Σύγχυση στην εφαρμογή των προγραμμάτων Tacis

Τα προγράμματα Tacis, τα οποία εγκαινιάσθηκαν με μεγάλες προσδοκίες, δεν έχουν εφαρμοσθεί αναγκαστικά κατά τον επιθυμητό τρόπο, εν μέρει εξαιτίας της δύσκαμπτης γραφειοκρατίας της ΕΕ. Τώρα έχει προταθεί η δυνατότητα να μη χορηγήσει η ΕΕ άλλες πιστώσεις του Tacis στις γειτονικές περιφέρειες, μέχρι να εφαρμοσθούν τα παλιά προγράμματα. Η εφαρμογή των προγραμμάτων δυσχεραίνεται από το γεγονός ότι η δυνατότητα για άμεσες επενδύσεις είναι σχετικά μικρή. Σύμφωνα με τον ισχύοντα κανονισμό, μόνο το 10 % των διαθέσιμων πιστώσεων μπορεί να χρησιμοποιηθεί για επενδύσεις. Εν μέρει γι' αυτό το λόγο πολλά από τα ήδη εγκεκριμένα προγράμματα Tacis παραμένουν παγωμένα. Αν ο κίνδυνος να σταματήσει η διάθεση νέων πόρων αποδειχθεί πραγματικός, τούτο θα αποβεί σε βάρος των προγραμμάτων Tacis CBS, τα οποία έχουν ως στόχο μεταξύ άλλων τη βελτίωση του ελέγχου των συνόρων και την αντιμετώπιση των προβλημάτων ανάπτυξης τα οποία οφείλονται στον απόκεντρο χαρακτήρα των παραμεθόριων περιοχών.

Η σημαντικότερη έλλειψη των προγραμμάτων CBS φαίνεται να είναι το γεγονός ότι δεν συνδέονται με το πρόγραμμα Interreg, το οποίο επίσης έχει ως στόχο την αντιμετώπιση των προβλημάτων, που οφείλονται στον απόκεντρο χαρακτήρα των εν λόγω περιοχών, και την ενίσχυση της διασυνοριακής συνεργασίας. Οι πιστώσεις του Tacis, αντίθετα από εκείνες του Interreg, προορίζονται για τους Ρώσους εταίρους. Ωστόσο το μεγαλύτερο μέρος των ευρώ του Tacis κατέληξαν στις τσέπες δυτικών γραφείων σχεδιασμού και παροχής συμβουλών. Στο πλαίσιο του Tacis θα έπρεπε να επενδύονται περισσότερα κεφάλαια σε άμεσες επενδύσεις παρά σε παροχές συμβουλών.

1. Τι προτίθεται να πράξει η Επιτροπή για να καταστεί δυνατή η όσο γίνεται πλέον απρόσκοπτη συνέχιση των προγραμμάτων Tacis;

2. Πώς προώθησε/προωθεί η Επιτροπή την παλαιότερα προταθείσα εναρμόνιση λαθών και το συντονισμό των προγραμμάτων Tacis και Interreg;

3. Πώς προτίθεται η Επιτροπή να βελτιώσει την πραγματοποίηση άμεσων επενδύσεων και να περιορίσει την περιττή προσφυγή σε γραφεία παροχής συμβουλών;

Απάντηση του κ. Patten εξ ονόματος της Επιτροπής

(1 η Φεβρουαρίου 2000)

Η Επιτροπή θα ήθελε, καταρχάς, να βεβαιώσει τα Αξιότιμα Μέλητου Κοινοβουλίου ότι δεν σχεδιάζει να αναστείλει τα τρέχοντα προγράμματα TACIS ή να σταματήσει τη χρηματοδότηση νέων προγραμμάτων. Αυτό ισχύει επίσης και για το πρόγραμμα της διασυνοριακής συνεργασίας. Αντίθετα, ο νέος κανονισμός(1), ο οποίος μόλις άρχισε να ισχύει,πογραμμίζει την προτεραιότητα που δόθηκε από την Επιτροπή στο πρόγραμμα TACIS. Το ανώτατο όριο επενδύσεων του 10 % στον παλαιό κανονισμό του Συμβουλίου (Ευρατόμ, ΕΚ) αριθ. 1279/96 της 25ης Ιουνίου 1996(2) δεν είχε αρνητικές επιπτώσεις στην εφαρμογή των προγραμμάτων. Είναι επίσης σημαντικό ναπενθυμιστεί ότι το Interreg και τα προγράμματα διασυνοριακής συνεργασίας έχουν διαφορετικούς στόχους και νομικές βάσεις. Αυτό δυσχεραίνει το συντονισμό μεταξύ των δύο προγραμμάτων.

Οι απαντήσεις στις τρεις ερωτήσεις είναι οι ακόλουθες:

1. Δενπάρχει θέμα αναστολής της συνεργασίας σαν σύνολο. Αντίθετα, ο νέος κανονισμός δίνει μια νέα αρχή στη σημαντική συνεργασία μεταξύ της Κοινότητας και των χωρών-εταίρων στην Ανατολική Ευρώπη και την Κεντρική Ασία. Ο νέος κανονισμός τονίζει ιδιαίτερα την περιφερειακή και διασυνοριακή συνεργασία, με ιδιαίτερη σημασία στη διεύρυνση. Προβλέπονται επίσης μέτρα για την αύξηση της αποτελεσματικότητας, με την επικέντρωση σε λιγότερες περιοχές δραστηριοτήτων και την επιλογή λιγότερων αλλά ευρύτερων δράσεων.

2. Ο συντονισμός μεταξύ του προγράμματος Interreg και του προγράμματος TACIS έχει ήδη αρχίσει και θα συνεχιστεί σε επίπεδο προγράμματος τόσο μέσω του σχεδιασμού προγραμμάτων, όσο και δίνοντας μεγάλη προτεραιότητα σε εκείνα τα προγράμματα τα οποίαποστηρίζονται από συνδυασμένους πόρους των σχετικών προγραμμάτων. Αυτό αποδείχθηκε επιτυχές στο πλαίσιο τηςποστήριξης στα σημεία των συνόρων Φινλανδίας/Ρωσίας. Επιπλέον, θα βελτιωθεί η συνέργεια μεταξύ των δύο προγραμμάτων μέσω του μεγαλύτερου συντονισμού στο επίπεδο προγραμματισμού, στον καθορισμό των στόχων και των τομέων συνεργασίας.

3. Ο κύριος στόχος του προγράμματος, όπως εκτίθεται στο νέο κανονισμό, παραμένει η μεταφορά της τεχνογνωσίας. Ωστόσο, το 20 % περίπου του προϋπολογισμού μπορεί τώρα να χρησιμοποιηθεί για την προώθηση επενδύσεων πουπόκεινται, ωστόσο, σε ορισμένες προϋποθέσεις. Η Επιτροπή πιστεύει ότι αυτό το αυξημένο ανώτατο όριο δημιουργεί σημαντικό πεδίο για περισσότερες προοπτικές επενδύσεων.

(1) ΕΕ L 12 της 18.1.2000.

(2) ΕΕ L 165 της 4.7.1996.